இலங்கையில் ஏறத்தாழ 20 மில்லியன் தென்னை மரங்கள் இருந்ததாக பிரித்தானிய காலனிய அரசின் ஐந்தாவது செயலாளராக 1846 இலிருந்து 1850 வரை பதவி வகித்த ஜேம்ஸ் எமர்சன் ரெனென்ற் கணிப்பிட்டிருந்தார். 

19 ஆம் நூற்றாண்டில் இலங்கையின் தென் மற்றும் தென்மேற்குக் கரையோரப் பகுதிகளில் வாழ்வோருக்கு தும்புத்தொழில் பரவலான தொழில் வாய்ப்புகளை வழங்கும் தொழிலாக இருந்துள்ளது. இப்பிரதேசத்திலுள்ள வீதியோரங்களில் குழிகள் வெட்டி, அவற்றுள் தென்னை மட்டைகளை புதைக்கும் வழக்கம் இருந்திருக்கிறது. தென்னை மட்டைகளின் நார்த்திசுக்களை மக்கிச் சிதைத்து கயிறாக்கும் நோக்குடன் இச்செயற்பாடு மேற்கொள்ளப்பட்டுள்ளது.

இவ்வகையில் பெறப்பட்ட தென்னந்தும்பானது கட்டில், மெத்தை, தூரிகை, வலை, கயிறு, கம்பிவடம், கப்பல் கட்டுளைத் தொகுதி, கன்வசு (ஓவியம் தீட்டப் பயன்படும் துணி), தரைவிரிப்பு போன்றவற்றின் தயாரிப்புக்கு பயன்பட்டு வந்துள்ளது. இவைதவிர, மக்களின் நாளாந்த வாழ்வில் ஒரு முக்கிய எரிபொருளாகவும் தென்னந்தும்பு பயன்பட்டு வந்துள்ளது.

11 ஆம் நூற்றாண்டு
19 ஆம் நூற்றாண்டு
தும்புத் தொழிலுடன் தொடர்புடைய இடப்பெயர்கள்
இலங்கை